**La trap prin labirintul sângelui**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*prizonier între apusuri\*

între libelule tristețea întoarce genunchii-n sămânță

călimara e plină cu aterizări eșuate

din păsări zborul decupat sfâșie magia povestea mozaicuri iluzorii

flexează glezna octavele îngrașă aer sidefiu

reverberează tăcerea de aștrii

eclozează sunete stranii geme lutul presat în vertebre

prin crăpături de spațiu alunec și țip

țip dincolo de geamul fumuriu pe care moartea desenează runele neiertării

zebra sinapselor blocată de îngeri țesătura deasă a mâinii ce-apucă

toate vorbesc despre o criză identitară extinsă

pegașii agață de soare suflete jilave turează turbinele eoliene

mă pipăi și doar găuri negre înfloresc papilele gustantive

pupilă de noapte regurgitează

miracolul strălucește hei

ariadna aleargă după ghem prin mine